Laouen eo Div yezh, kevredigezh tud skolidi evit ar chelenn brezhonek er skol bublik, o welet ez eus bet degemeret a-unvouezh gant ar Chuzul Rannvro, ur mennad eus an tu enep, UMP-Nouveau centre, war  verañ kartenn-skol ar chelenn brezhonek gant ar Rannvro. Dont a ra ar mennad-se e koulz hag e kentel da harpañ goulenn ar prezidant Drian hag an tu kreñv er rannvro ouzh ar ministr kentañ dar Rannvro da dapout ar galloud dober war-dro kartenn-skol ar chelenn brezhonek. Ken laouen all eo Div Yezh o welet an holl zilennidi rannvro o tifenn ar brezhoneg hag a chomo yach ha bev mar bez ledanaet mat ha buan ar chelenn anezhañ da gentañ penn. An ersav poellek-se a-berzh ar Chuzul Rannvro a eneb krenn ouzh  hini renerien ar Post hag a gred choazh ren ur politikerezh drastus e-keñver ar brezhoneg.